Software House Rīga

AS "Software House Rīga" (arī pazīstams kā "SWH Rīga", "Software House Riga") bija uzņēmēja Aināra Gulbja dibināts Latvijas tehnoloģiju uzņēmums 1990. gadu sākumā un beigās. Uzņēmumu šobrīd galvenokārt atminas ar tā darbību datoru tirdzniecības un programmatūras izstrādes jomās, kā arī saista ar Latvijas pirmās komerciālās radiostacijas "Radio SWH" izveidi. Taču AS "Software House Rīga" ietekme neatkarīgās Latvijas attīstībā bija krietni plašāka, jo tā bija dīglis daudzprofila "SWH grupas" attīstībai, kas ieņēma būtisku lomu dažādās ekonomikas un politikas norisēs atjaunotās Latvijas pirmsākumos.

AS "Software House Rīga" galvenais dibinātājs bija Ainārs Gulbis, citu vidū bija arī Andris Tālbergs un Valdis Lokenbahs, kā arī vēlāk tiem pievienojās Aivars Borovkovs un Māris Forsts. Taču uzņēmumam bija arī piesaistīts plašs un daudzveidīgs citu vadītāju un partneru loks. To vidū bija gan Latvijā labi zināmi politiķi — Ojārs Rubenis un Ivars Godmanis, gan augsta ranga datorzinātņu un citi speciālisti, tostarp Vācijā pazīstamais informācijas tehnoloģiju uzņēmuma "Infologistik GmbH" vadītājs Jānis Gobiņš. Daļa no AS "Software House Rīga" dibinātājiem un vadītājiem bija biedri augsta līmeņa amatpersonu organizācijā "Klubs 21".

 Juridiskā pamatinformācija 
Uzņēmums ar nosaukumu AS "Software House Rīga" tika dibināts 1990. gada 13. novembrī. Uzņēmuma statūtos kā darbības pamatvirzieni minēta zinātniski-tehnisko un ekonomisko pētījumu, projektu un produkcijas izstrāde un realizācija, programmu sistēmu izstrāde un tirdzniecība, izdevējdarbības veikšana, autotransporta uzņēmuma veidošana, tūrisma un atpūtas industrijas attīstība, celtniecības pakalpojumu sniegšana, kā arī citas jomas. Statūtu fonds sākotnēji tika noteikts 200 tūkstošu rubļu apmērā, ko veidoja dibinātāju iemaksas un nodotais īpašums.

LR Uzņēmumu reģistrā AS "Software House Rīga" reģistrēts 1991. gada 24. janvārī.

Vēlākajos gados uzņēmums vairākkārt mainīja nosaukumu, tostarp tiekot pārdēvēts kā AS "ALTEKS INVEST", AS "Chinese-European Ecological Zone (Baltic)", taču šobrīd zināms kā AS "ROYAL INVESTMENT GROUP". Zīmīgi, ka ar līdzīgu nosaukumu — "Chinese-European Ecological Zone (Balkan)" — 2016. gadā uzņēmumu Bulgārijā nodibināja Dopiro Jurijs Vasiļjevičs (no krievu val. Допиро Юрий Васильевич), kurš 1990. gadu sākumā dibināja Krievijas Federālo pretizlūkošanas fondu, savukārt šobrīd ir Krievijas metalurģijas rūpniecības grupas "Novostal-M" priekšsēdētājs.

2021. gadā uzņēmuma kopējais aktīvu apjoms bija virs 52 miljoniem eiro.

 Vēsture 
AS "Software House Rīga" bija pēctecis valsts kooperatīvam "Biržas sabiedrība", ko 1980. gadu beigās, Latvijas PSR pastāvēšanas pēdējā posmā, izveidoja Ainārs Gulbis, lai realizētu datortehnikas tirdzniecību.

Vēlāk, 1990. gadā, Ainārs Gulbis nodibināja nu jau privātu uzņēmumu ar nosaukumu AS "Software House Rīga". Uzņēmums tika dibināts sadarbībā ar diviem citiem latviešu vadītiem tehnoloģiju uzņēmumiem ārvalstīs — "Infologistik GmbH" (Vāciia) un "Trans-Global Management Systems Inc." (ASV). "Infologistik GmbH" dibinātāji un vadītāji bija Andris Padegs un Jānis Gobiņš, bet "Trans-Global Management Systems Inc." — Ivars Avots. Uzņēmuma "Software House Riga" darbība bija sevišķi cieši saistīta tieši ar "Infologistik GmbH", kopīgi strādājot pie grafiskās sistēmu modelēšanas valodas GRAPES-BM rīku kopas izstrādes ar nosaukumu GRADE, kas vēlāk guva nozīmīgus starptautiskus panākumus.

1991. gadā uzņēmumam "Software House Riga" bija jau ap 100 darbinieku. Kā vēstīts tā laika medijos, uzņēmuma darbinieki Rīgā tolaik izmitināti daudzās īrētās mājās. 1991. gadā uzņēmums no Rīgas "Dinamo" par 80 000 rubļu iegādājas Senču Sila velotreku Garkalnē, pie Baltezera, ar nolūku uzbūvēt ēku uzņēmuma darbībai.

1991. gada oktobrī AS "Software House Rīga" iegādājās akcijas savulaik Latvijas PSR laikā dibinātajā valsts ārējās tirdzniecības apvienībā "Interlatvija", ko finanšu skandāla dēļ pārveidoja par AS. Citi akcionāri pārveidotajā AS bija arī Latvijas valsts — 40%, "Nordex GmbH" (Austrija) ar 20% un agrofirma "Ādaži".

 Iesaiste naftas tranzītbiznesā 
1992. gada 25. decembrī, AS "Software House Rīga", kopā ar LR Rūpniecības un enerģētikas ministriju, SIA "LatWestEast" un diviem Krievijas uzņēmumiem, parakstīja AS "LaSam" (Ventspils — Samāra) dibināšanas līgumu, kura mērķis bija atjaunot Latvijas naftas cauruļvadu ekspluatāciju pēc to pārtraukšanas oktobrī, taču tas neizdevās.

1994. gada 25. februārī, Maskavā tika parakstīts protokols par naftas tranzīta kopuzņēmuma izveidi ar Latviju, par tā dalībnieku no Latvijas puses nosakot iepriekš dibināto, valstij piederošo AS "LaSam". AS "Software House Rīga" un SIA "LatWestEast" bija vienīgie piesaistītie privātie akcionāri. Katram no tiem bija jāiegulda LaSam pamatkapitālā 3,94 miljonus latu, lai katrs iegūtu 5% AS "LaSam" akciju. Vēlāk, 1994. gada martā, Latvija un Krievija vienojās par kopuzņēmuma SIA "LatRosTrans" dibināšanu, ko pārstāvēja AS "LaSaM".

1995. gada 14. oktobrī, AS "Software House Rīga", kopā ar AS "Ventbunkers", SIA "Skonto nafta", SIA "Man Tess" un SIA "LatWestEast" nodibināja AS "Latvijas naftas tranzīts".

1997. gada oktobrī, AS "LaSaM" akcionāri, tostarp AS "Software House Rīga", apstiprināja AS pievienošanu "Ventspils Naftai".

 Saistītie uzņēmumi 

 Ar SWH grupu saistītie uzņēmumi 
NosaukumsProfilsSaistībaReģistrācijas nr. LR URReģistrācijas datums LR URDibināšanas datumsAS "Software House Rīga" (tagad — AS "ROYAL INVESTMENT GROUP")Programmatūras izstrādes uzņēmumsGalvenais grupas izcelsmes uzņēmums4000300005524.01.1991.13.11.1990.AS "Interlatvija"Valsts ārējās tirdzniecības apvienībaAS "Software House Rīga" bija viens no galvenajiem AS "Interlatvija" akcionāriem4000303748612.11.1991AS "Software House Riga" komerccentrs (tagad — SIA "Dati Group")Programmatūras izplatīšanas uzņēmumsAS "Software House Rīga" struktūrvienība4000311537112.02.199315.11.1991AS "Dambis"Elektronisko iekārtu, metālapstrādes un metāla konstrukciju ražošanas uzņēmumsAS "Software House Rīga", AS "Interlatvija" un VU "Komuttors" bija AS "Dambis" dibinātāji un galvenie akcionāri4000308107530.06.1992AS "LaSam"Valsts AS ar ārvalstu kapitālu darbībai naftas tranzītbiznesā; Latvijas puses pārstāve Latvijas — Krievijas naftas tranzīta kopuzņēmumāAS "Software House Rīga" piederēja 5% AS "LaSam" akciju5000311670122.02.199325.12.1992AS "RADIO SWH"Pirmā komerciālā radiostacija LatvijāAS "Software House Rīga" dibināta radiostacija4000312582520.04.19931992.g.AS "Software House Rīga" uzņēmums — bezpeļņas organizācija "SWH TEHNOLOĢISKAIS INSTITŪTS"Programmatūras izstrādes uzņēmumsAS "Software House Rīga" bija organizācijas dibinātājs00031789609.02.1994AS "Rīgas gaisa līnijas"Aviokompānija, kas darbojās ar zīmolu "Riga Airlines" (RIAIR)4000310640015.12.1992.

 Saistītās personas 

 Ar SWH grupu saistītās personas 
Vārds, uzvārdsProfils (pirms saistības ar AS "Software House Rīga")SaistībaSaistības laiksAinārs GulbisBārmenis; datortehnikas tirdzniecības kooperatīva "Biržas sabiedrība" dibinātājsAS "Software House Rīga" galvenais dibinātājs, prezidents (51% akciju)1990 — ...Andris Tālbergs -AS "Software House Rīga" dibinātājs (35% akciju), viceprezidents1990 — ...Valdis Lokenbahs -AS "Software House Rīga" dibinātājs (25% akciju), viceprezidents1990 — ...Aivars BorovkovsJurists; Latvijas Juristu biedrības viceprezidentsAS "Software House Rīga" viceprezidents1990 — ...Māris ForstsUniversitātes komjaunatnes komitejas sekretāra vietnieks; Republikas Ļeņina komjaunatnes stipendiāts; ārējās tirdzniecības firmas "Adažimpeks" / agrofirmas "Ādaži" direktorsAS "Software House Rīga" viceprezidents1990 — ...Ojārs RubenisŽurnālistsAS "Software House Rīga" preses sekretārs1993 — 1995Ivars GodmanisPolitiķis (Latvijas Tautas Fronte); pirmais atjaunotās Latvijas Ministru padomes priekšsēdētājsAS "Software House Rīga" viceprezidents1994 — 1995

 Mārketings 
Programmatūras izstrādes jomā uzņēmumam bija interesanti mārketinga paņēmieni, tostarp 1991. gadā avīzē "Liesma" reklamējot stacionāro datoru ar zīdaini, datoru pozicionējot kā "Mamma".

 Atsauces 

Kategorija:Latvijas uzņēmumi